stanford-oval/wikipedia huggingface dataset:
อุโมงค์ซาซาโงะ
การถล่มบางส่วน

ราวแปดนาฬิกาของวันที่ 2 ธันวาคม 2555 เพดานคอนกรีตอุโมงค์ซาซาโงะเกือบ 150 ชั้น หนา 20 เซนติเมตร และหนัก 1.2 ตัน ได้ถล่มลงทับยานพาหนะสามคัน รวมถึงรถตู้ซึ่งบรรทุกผู้โดยสารหกคนและเป็นต้นเพลิง ในระหว่างอุบัติเหตุ สามารถเห็นกลุ่มควันพลุ่งขึ้นจากปากอุโมงค์ทางเมืองโคชูด้วย
มีการยืนยันว่า มีผู้เสียชีวิตเก้าคน เป็นเหตุให้อุโมงค์ถูกสั่งปิดอย่างไม่มีกำหนด ลักษณะการถล่มในครั้งนี้คล้ายคลึงกับที่อุโมงค์ฟอร์ตพอยต์แชนเนล เมืองบอสตัน รัฐแมสซาชูเซตส์ ถล่มเมื่อปี 2549
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อุโมงค์ซาซาโงะ
อูลลา เลอเวน

| อูลลา เลอเวน |
| --- | --- |


คู่สมรสในนายกรัฐมนตรีสวีเดน
อยู่ในวาระ
เริ่มดำรงตำแหน่ง  3 ตุลาคม พ.ศ. 2557
กษัตริย์: สมเด็จพระราชาธิบดีคาร์ลที่ 16 กุสตาฟ
ก่อนหน้า: ฟิลิปปา เลอนีเฟรด
 
ข้อมูลส่วนบุคคล
เกิด: 29 พฤษภาคม พ.ศ. 2494 (73 ปี) ประเทศสวีเดน
คู่สมรส: สเตน โจฮันสัน สเตฟัน เลอเวน
บุตร: 2 คน

อูลลา มาร์กาเรธา เลอเวน (อังกฤษ: Ulla Löfvén) เกิดเมื่อวันที่ 29 พฤษภาคม 2494 เธอมีนามสกุลเกิดคือ อเวสัน และนามสกุลจากการสมรสครั้งแรกคือ โจฮันสัน เป็นนักการเมืองของสวีเดน และเป็นประธานสมาคมการค้าแห่งสวีเดน เธอสมรสครั้งแรกกับ สเตน โจฮันสัน มีบุตรด้วยกัน 2 คน ต่อมาได้แยกทางกันอยู่ ส่วนบุตรนั้นเธอและสเตนได้ช่วยกันดูแล ต่อมาเธอได้พบกับ สเตฟัน เลอเวน ในปี 2535 ในบริษัทBAE Systems Hägglunds AB ซึ่งตอนนั้นสเตฟันทำงานเป็นช่างเชื่อมและเธอเป็นคัวแทนของสหภาพแรงงานของสวีเดน ต่อมาทั้งคู่ได้แต่งงานกันในปี 2546
อูราโนซอรัส

| อุ่นรำซอรัสOuranosaurus ช่วงเวลาที่มีชีวิตอยู่: Early Cretaceous, 110Ma  PreꞒ Ꞓ O S D C P T J K Pg N  ↓   |
| --- | --- |

Mounted Ouranosaurus skeleton, Museo di Storia Naturale di Venezia

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับใหญ่:: Dinosauria
อันดับ:: Ornithischia
อันดับย่อย:: Ornithopoda
อันดับฐาน:: Iguanodontia
วงศ์ใหญ่:: Hadrosauroidea
สกุล:: Ouranosaurus Taquet, 1976

Species
 O. nigeriensis Taquet, 1976 (type) 
อูราโนซอรัส (อังกฤษ: Ouranosaurus) ชื่อของมันมีความหมายว่า กิ้งก่าผู้กล้าหาญ ตรงกลางที่หลังมีกระดูกที่เหมือนกับหนามโผล่ขึ้นมาเรียงเป็นแถวและมีหนังห่อหุ้มอยู่ เหมือนพวกสไปโนซอริดซ์ แต่กลับเป็นพวกอิกัวโนดอน ครีบนี้มีหน้าที่ปรับอุณภูมิของร่างกาย ขนาด 7 เมตร อยู่ในยุคครีเทเชียสตอนต้น เมื่อประมาณ 110 ล้านปีก่อน พบที่ทวีปแอฟริกาเป็นเหยื่อที่ล่าง่ายๆของสไปโนซอรัสที่ยาว 17 เมตร
อูกูเลเล

| --- | --- |
อูกูเลเล Martin 3K
เครื่องสาย
ประเภท:  เครื่องสาย (ดีด)
Hornbostel–Sachs classification: 321.322 (Composite chordophone)
คิดค้นเมื่อ: คริสต์ศตวรรษที่ 19
เครื่องดนตรีที่เกี่ยวข้อง
 กีตาร์
อูกูเลเล (ฮาวาย: ʻukulele, [ˈʔukuˈlɛlɛ]; อังกฤษ: ukelele (BrE) หรือ ukulele (AmE), ออกเสียง: /juːkəˈleɪliː/ ยูเคอเลลี) หรือ กีตาร์ฮาวาย เป็นเครื่องดีด (chordophone) ซึ่งจัดเข้าพวกเป็นกระจับปี่ (plucked lute) อย่างหนึ่ง และเป็นรูปแบบย่อยรูปแบบหนึ่งของวงศ์กีตาร์ มีรูปลักษณ์คล้ายกีตาร์อันเล็ก ต่างกันตรงที่กีตาร์จะขึงสายสำหรับดีดทั้งหมด 6 สาย ส่วนอูกูเลเลขึงสายทั้งหมดเพียง 4 สาย ทำจากไนลอนหรือเชือกอย่างอื่น
อูกูเลเลมีกำเนิดในคริสต์ศตวรรษที่ 19 โดยชาวฮาวายซึ่งนำเอากีตาร์น้อย ประเภทกาวากิญญู (cavaquinho) กับราเฌา (rajão) มาประสมกัน ชาวโปรตุเกสที่อพยพเข้ามาในสหรัฐอเมริกาได้นำกีตาร์น้อยทั้งสองนี้เข้าสู่ฮาวาย ในต้นคริสต์ศตวรรษที่ 20 อูกูเลเลได้รับความนิยมเป็นอย่างมากภายนอกสหรัฐอเมริกา และนับจากนั้นก็แพร่หลายทั่วไป
แนวและระดับเสียงของอูกูเลเลขึ้นอยู่ขนาดและโครงสร้างของมัน อูกูเลเลที่นิยมเล่นมี 3 ขนาด คือ โซปราโน, คอนเสิร์ด และเทอเนอร์
คอร์ด

ใช้คอร์ดเดียวกับเครื่องดนตรีทั่วไป (เช่น กีตาร์, คีย์บอร์ด) แต่วิธีการจับต่างกัน เพราะมีแค่ 4 สาย การตั้งสายแบบโซปาโน ซี สายที่ 1 คือเส้นล่างสุดจะให้เสียง A สายที่ 2 ให้เสียง E สายที่ 3 ให้เสียง C และสายที่ 4 คือเส้นบนสุด ให้เสียง G
อุทยานหลวงราชพฤกษ์

| อุทยานหลวงราชพฤกษ์ |
| --- | --- |


ประเภท: สวนพฤกษศาสตร์นานาชาติ
ที่ตั้ง: 334 หมู่ 3 ตำบลแม่เหียะ อำเภอเมืองเชียงใหม่ จังหวัดเชียงใหม่ 50100
พื้นที่: 470 ไร่
เปิดตัว: 1 พฤศจิกายน พ.ศ. 2549
ผู้ดำเนินการ: สถาบันวิจัยและพัฒนาพื้นที่สูง (องค์การมหาชน)
หอคำหลวง เป็นอาคารหลักที่สำคัญที่สุดภายในอุทยาน
อุทยานหลวงราชพฤกษ์  (อังกฤษ: Royal Park Rajapruek) ตั้งอยู่เลขที่ 334 หมู่ 3 ตำบลแม่เหียะ อำเภอเมืองเชียงใหม่ จังหวัดเชียงใหม่ เป็นสถานที่ที่ใช้จัดงานมหกรรมพืชสวนโลกเฉลิมพระเกียรติฯ ราชพฤกษ์ ถึง 2 ครั้ง เมื่อปี พ.ศ. 2549 และ พ.ศ. 2554 ปัจจุบันอยู่ภายใต้กำกับการดูแลของสถาบันวิจัยและพัฒนาพื้นที่สูง (องค์การมหาชน)
ประวัติ

เนื่องในโอกาสมหามงคลที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 60 ปี ในวันที่ 9 มิถุนายน พ.ศ. 2549 และเฉลิมพระชนพรรษา 80 พรรษา ในวันที่ 5 ธันวาคม พ.ศ. 2550 และคณะรัฐมนตรีมีมติเมื่อวันที่ 24 มิถุนายน พ.ศ. 2546 เห็นชอบให้กระทรวงเกษตรและสหกรณ์ จัดงานมหกรรมพืชสวนโลกเฉลิมพระเกียรติฯ ราชพฤกษ์ 2549 ณ ศูนย์วิจัยเกษตรหลวงเชียงใหม่ ตำบลแม่เหียะ อำเภอเมืองเชียงใหม่ จังหวัดเชียงใหม่ (พื้นที่ 468 ไร่ 3 งาน 10 ตารางวา) โดยจัดขึ้นระหว่างวันที่ 1 พฤศจิกายน พ.ศ. 2549 ถึงวันที่ 28 กุมภาพันธ์ พ.ศ. 2550 รวม 122 วัน ภายใต้ชื่อ “มหกรรมพืชสวนโลกเฉลิมพระเกียรติฯ ราชพฤกษ์ 2549” ซึ่งเป็นงานที่ประเทศไทยประสบความสำเร็จเป็นอย่างมาก โดยได้รับการตอบรับทั้งชาวไทยและชาวต่างประเทศเป็นอย่างดี
จากความสำเร็จของการจัดงานดังกล่าว คณะรัฐมนตรีจึงมีมติเมื่อวันที่ 3 มิถุนายน พ.ศ. 2551 ให้สถาบันวิจัยและพัฒนาพื้นที่สูง (องค์การมหาชน) เข้ามาบริหารจัดการและใช้ประโยชน์พื้นที่สวนเฉลิมพระเกียรติฯ ราชพฤกษ์ 2549 เพื่อให้เกิดความคล่องตัวในการบริหารจัดการและปฏิบัติงานด้านต่าง ๆ มีภารกิจหลักในการพัฒนาให้เป็นแหล่งเรียนรู้พืชสวนและเป็นแหล่งท่องเที่ยวทางการเกษตรและวัฒนธรรมของจังหวัดเชียงใหม่และประเทศไทย โดยได้รับการถ่ายโอนกิจการ ทรัพย์สิน สิทธิ และงบประมาณของกระทรวงเกษตรและสหกรณ์มาเป็นของสถาบันวิจัยและพัฒนาพื้นที่สูง (องค์การมหาชน) เมื่อวันที่ 15 กันยายน พ.ศ. 2552 และมีการส่งมอบสวนเฉลิมพระเกียรติฯ ราชพฤกษ์ 2549 ในวันที่ 10 ธันวาคม พ.ศ. 2552
การตั้งชื่ออุทยานหลวงราชพฤกษ์นั้น หม่อมเจ้าภีศเดช รัชนี องค์ประธานมูลนิธิโครงการหลวง ได้มีลายพระหัตถ์ถึงพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อปี พ.ศ. 2552 ขอพระราชทานชื่อสวนซึ่งเป็นสถานที่จัดงานมหกรรมพืชสวนโลกเฉลิมพระเกียรติฯ ราชพฤกษ์ 2549 แห่งนี้ว่า “สวนหลวงราชพฤกษ์” ต่อมาท่านผู้หญิงบุตรี วีระไวทยะ รองราชเลขาธิการ ได้นำความกราบบังคมทูล พระองค์ทรงพระกรุณาโปรดเกล้าฯ พระราชทานชื่อสวนดังกล่าวว่า “อุทยานหลวงราชพฤกษ์” ตั้งแต่วันที่ 23 มกราคม พ.ศ. 2553 และได้รับพระราชทานชื่อภาษาอังกฤษว่า “Royal Park Rajapruek”
เส้นทาง > เส้นทางการเรียนรู้

สวนเกษตรทฤษฎีใหม่
หอคำหลวง สถาปัตยกรรมล้านนาอันทรงคุณค่า
ป่า 3 อย่าง ประโยชน์ 4 อย่าง
สวนสมุนไพร
สวนธนาคารแห่งประเทศไทย
สวนธนาคารกรุงไทย
สวนธนาคารเพื่อการเกษตรและสหกรณ์การเกษตร
สวนอัศจรรย์สีสันแห่งดาวอังคาร (Amazing Mars Garden) (สวนจิสด้า)
สวนบริษัทเครือเจริญโภคภัณฑ์
สวนมูลนิธิบีเจซี บิ๊กซี
เส้นทาง > เส้นทางชมนิทรรศการเทิดพระเกียรติ

นิทรรศการบัวบาทยาตรา
นิทรรศการ ธ สถิตในดวงใจไทยตราบนิจนิรันดร์
นิทรรศการ 7 ทศวรรษ กษัตริย์นักพัฒนา
นิทรรศการ ธ ทรงพระเมตตา ปวงประชาอยู่ร่มเย็น
นิทรรศการ 236 ปี ใต้ร่มพระบารมีจักรีวงศ์
เส้นทาง > เส้นทางความหลากหลายทางชีวภาพ

เรือนกล้วยไม้
เรือนไม้ดอก
โลกแมลง
เรือนร่มไม้
เรือนพืชทะเลทราย
เรือนพืชไร้ดิน
โซนไม้กลุ่มสี
โดมกุหลาบ
เส้นทาง > เส้นทางชมไม้ไม้กลุ่มสี

ดอกกัลปพฤกษ์ (ซากุระเมืองไทย) สีขาว-ชมพูสะพรั่ง (ช่วงเดือนมี.ค. - เม.ย.) พิกัด หน้าเรือนพืชทะเลทรายและโซนสนามเด็กเล่น อาคารโลกแมลง
ดอกราชพฤกษ์ เหลืองอร่ามงามตาทั่วสวน (ช่วงปลายเดือนเม.ย. - พ.ค.) พิกัด บึงราชพฤกษ์บริเวณทั่วไปในสวน
ดอกอินทนิล ถนนเส้นสีม่วง – ชมพู (ช่วงเดือนเม.ย. - พ.ค.) พิกัด ถนนเส้นหน้าสวนประเทศภูฏานยาวไปจนถึงสวนจีน
ดอกหางนกยูงฝรั่ง สีส้มสดใสเต็มถนน (ช่วงปลายเดือน เม.ย. - มิ.ย.) พิกัด อาคารโลกแมลง
เส้นทาง > เส้นทางสักการะสิ่งศักดิ์สิทธิ์

พระพุทธรูปสมถะวิปัสสนากรรมฐาน ณ ลานต้นโพธิ์แห่งความจงรักภักดี พระพุทธรูป 2 องค์ ที่ได้จากการหล่อรวมใบโพธิ์ จำนวน 179,500 ใบ ที่ผู้เข้าชมงานมหกรรมพืชสวนโลกเฉลิมพระเกียรติฯ ราชพฤกษ์ 2549 ได้เขียนข้อความถวายพระพร ในหลวงรัชกาลที่ 9 เนื่องในมหามงคลฉลองสิริราชสมบัติ ครบ 60 ปี และเฉลิมพระชนมพรรษา 80 พรรษา ในปี 2550
พระศรีศากยมุนี ณ สวนประเทศภูฏาน พระพุทธรูปที่ได้รับพระราชทานจากสมเด็จพระราชาธิบดี จิกมี เคเซอร์ นัมเกล วังชุก กษัตริย์ภูฏาน เด่นในเรื่องนำพาสันติสุขมาให้ และชะลอความชราของสรรพสัตว์ทั้งหมด
พระศากยมุนีปางมารวิชัย ณ สวนประเทศเนปาล เป็นพระพุทธรูปที่สร้างขึ้นที่เมืองปาทัน ประเทศเนปาล เด่นในเรื่องการขจัดอุปสรรคและอันตรายทั้งปวง
พระพุทธรูปไม้แกะสลักปางมารวิชัย ณ สวนประเทศลาว เป็นพระพุทธรูปที่ทรงชนะเหล่ามารทั้งหลายที่มารบกวน หากใครได้สักการบูชาจะก่อบังเกิดความสงบสุข ร่มเย็น ปราศจากศัตรู
องค์พระพิฆเนศ ณ สวนประเทศอินเดีย เป็นเทพเจ้าแห่งความรู้ เป็นผู้มีปัญญาเลิศ ปราดเปรื่องในศิลปวิทยาทุกแขนง ขจัดอุปสรรคทั้งปวง กิจการทุกอย่างสำเร็จลุล่วงไปด้วยดี
พระอุปคุตปางสมาธิ หรือ พระบัวเข็ม ณ เนินด้านข้างสวนประเทศจีน โดดเด่นในเรื่องโชคลาภ คุ้มครองภัยพิบัติอันตรายทั้งปวง ให้คุณทางทรัพย์สิน ร่ำรวยเงินทอง
พระโพธิสัตว์กวนอิม ณ ด้านข้างสวนประเทศจีน มีความโดดเด่นในเรื่องของความรัก ความมีเมตตา เปรียบเสมือนแม่ที่มีความรักให้กับลูก จึงกลายเป็นอีกหนึ่งองค์เทพที่มีความศักดิ์สิทธิ์
เส้นทาง > สวนนานาชาติ

สวนนานาชาติเฉลิมพระเกียรติ ฯ เป็นพื้นที่จัดแสดงของมิตรประเทศที่มาร่วมเฉลิมฉลองในโอกาสฉลองสิริราชสมบัติครบ 60 ปี ของพระบาทสมเด็จพระมหาภูมิพลอดุลยเดชมหาราช บรมนาถบพิตร ในปี พ.ศ. 2549 โดยมีประเทศต่างๆ ได้แก่
สวนประเทศบังคลาเทศ
สวนประเทศภูฏาน
สวนประเทศกัมพูชา
สวนประเทศจีน
สวนประเทศอินเดีย
สวนประเทศอินโดนีเซีย
สวนประเทศอิหร่าน
สวนประเทศญี่ปุ่น
สวนประเทศลาว
สวนประเทศมาเลเซีย
สวนประเทศเนปาล
สวนประเทศเวียดนาม
สวนประเทศตุรกี
สวนประเทศสเปน
สวนประเทศเบลเยี่ยม
สวนประเทศเนเธอร์แลนด์
สวนประเทศมอริเตเนีย
สวนประเทศเคนย่า
สวนประเทศมอร็อกโค
สวนประเทศแอฟริกาใต้
สวนประเทศซูดาน
สวนประเทศเกาหลีใต้
สถานที่ท่องเที่ยวใกล้เคียง

สวนพฤกษศาสตร์สมเด็จพระนางเจ้าสิริกิติ์
สวนพฤกษศาสตร์ทวีชล
เชียงใหม่ไนท์ซาฟารี
วัดพระธาตุดอยคำ
สวนพฤกษศาสตร์ดอยสุเทพ 60 พรรษามหาราชินี
แหล่งข้อมูลอื่น

เว็บไซต์อย่างเป็นทางการ
พรรณไม้
Facebook: อุทยานหลวงราชพฤกษ์
Instagram: Royalparkrajapruek
18°44′52″N 98°55′31″E﻿ / ﻿18.74778°N 98.92528°E﻿ / 18.74778; 98.92528
บริเวณด้านหน้าหอคำหลวง
ลานประติมากรรม
สวนภูฏาน
สวนจีน ที่มีการใช้อาคารในรูปแบบสถาปัตยกรรมจีนในสมัยราชวงศ์ถัง
อีโบลา (วงดนตรี)
สมาชิก

เอ๋ กิตติศักดิ์ บัวพันธุ์ (ร้องนำ)
กอล์ฟ วรรณิต ปุณฑริกาภา (กีต้าร์)
โอ๋ สุรพงษ์ บัวพันธุ์ (กีต้าร์)
เอ เชาวลิต ประสงค์สิน (เบส)
พัน พงษ์พันธุ์ โพธินิมิตร (กลอง)
ผลงาน > อัลบั้ม

| ปกอัลบั้ม | ข้อมูล | ชื่อเพลง |
| --- | --- | --- |
|  | In My Hate Format: เทป  Released: พ.ศ. 2542  Label: จัสติค มิวสิก |  Suck วัน  IN MY HATE  Shade  NOR BAD  1997  สู่นิพพาน  Pupet Spell  I Am Evil  $ God  My Way (What A Fuck) |
|  |  Satisfy Format: เทป  Released: พ.ศ. 2544  Label: จัสติค มิวสิก |  เหตุเพราะ  แตกต่าง (New)  เอียน (New)  SATISFY  ผุน  MOUTH DOG  WHERE ‘S THE TRUTH  เซ็ง (ทำไม)  BOT  PREPETUAL  เลือก |
Pole (2547)
Enlighten (2548)
The Way (2550)
05:59 (five fifty nine) (2553)
Still Alive (2556)
ผลงาน > อัลบั้มรวมเพลง

HISTORY (GREATEST HITS) (2551)
หมายเหตุ : เป็นอัลบั้มที่รวมผลงานที่ดีของอีโบล่า
The Underground (2553)
หมายเหตุ : อัลบั้มชุดอันเดอร์กราวนด์เป็นการนำเอาอัลบั้มสองชุดแรก In my hate และอัลบั้ม Satisfy มาวางจำหน่ายในรูปแบบซีดี
ผลงาน > บันทึกการแสดงสด

EBOLA LIVE (2545)
Survivor Concert (2549)
ผลงาน > มินิอัลบั้ม

E.P. 97 (เทปเดโม) (2540)
ผลงาน > ซิงเกิ้ล

สายแข็ง
หักคอเทวดา
คนที่ไร้ข้อแม้
Down to the Wire (ร่วมกับ BOTCASH)
เอาให้ตาย
วันที่ไม่มีจริง
จดหมายถึงพระเจ้า
War song
คนตายพูดไม่ได้
ผลงาน > เพลงประกอบภาพยนตร์/ละครและเพลงอื่น ๆ

ไม่มีวันตาย ประกอบภาพยนตร์ (หนุมานคลุกฝุ่น)
ความเป็นไป ประกอบภาพยนตร์ อุกกาบาต (ภาพยนตร์)
แล้วเธอ (ต้นฉบับ อรอรีย์) - ประกอบภาพยนตร์ 2538 อัลเทอร์มาจีบ
หัวใจลิขิต - ประกอบละครเลือดมังกร ตอน กระทิง
คนไม่มีหัวใจ - ประกอบละครอาคม
ท้าทาย - ประกอบละครคมแฝก
สัตว์ร้าย - ประกอบละคร พระจันทร์แดง
โง่ (ต้นฉบับ ซิลลี่ ฟูลส์) – โปรเจกต์ RS Music X
เพลง หยุดก็เมื่อตาย เพลงประกอบละคร ภูเขาเงาพยัคฆ์
แหล่งข้อมูลอื่น

วอร์เนอร์มิวสิคไทย
เฟซบุ้ควงอีโบล่า
มายสเปซวงอีโบล่า
ยูทูปวงอีโบล่า
อินสตาแกรมวงอีโบล่า
อูลยานอฟสค์

| อูลยานอฟสค์ Ульяновск |
| --- | --- |
นคร
ทิวทัศน์ของอูลยานอฟสค์
   ธง ตราอาร์ม
ที่ตั้งของอูลยานอฟสค์ 
อูลยานอฟสค์ที่ตั้งของอูลยานอฟสค์แสดงแผนที่รัสเซียอูลยานอฟสค์อูลยานอฟสค์ (รัสเซีย)แสดงแผนที่รัสเซีย
พิกัด:  54°19′N 48°22′E﻿ / ﻿54.317°N 48.367°E﻿ / 54.317; 48.367
ประเทศ: รัสเซีย
หน่วยองค์ประกอบ: แคว้นอูลยานอฟสค์
สถาปนา: 1648
จัดตั้งเป็นนคร: 1796
การปกครอง
 • องค์กร: สภาเมือง
 • Head: มิทรี วาวิลลิน
พื้นที่
 • ทั้งหมด: 316.9 ตร.กม. (122.4 ตร.ไมล์)
ความสูง: 150 เมตร (490 ฟุต)
ประชากร (สำมะโนครัวปี 2010)
 • ทั้งหมด: 613,786 คน
 • ประมาณ (2018): 626,540 (+2.1%) คน
 • อันดับ: 20 ในปี 2010
 • ความหนาแน่น: 1,900 คน/ตร.กม. (5,000 คน/ตร.ไมล์)
สถานะการบริหาร
 • เขตย่อยของ: เมืองสำคัญของแคว้นอูลยานอฟสค์
 • เมืองศูนย์กลางทางการบริหารของ: แคว้นอูลยานอฟสค์, เมืองสำคัญของแคว้นอูลยานอฟสค์
สถานะเทศบาล
 • เขตเมือง: เขตเมืองอูลยานอฟสค์
 • เมืองศูนย์กลางทางการบริหารของ: เขตเมืองอูลยานอฟสค์
รหัสไปรษณีย์: 432xxx
รหัสโทรศัพท์: +7 8422
รหัส OKTMO: 73701000001
วันนคร: 12 มิถุนายน
เว็บไซต์: www.ulmeria.ru
อูลยานอฟสค์ (อังกฤษ: Ulyanovsk) เดิมรู้จักกันในชื่อ ซิมบีร์สค์ (อังกฤษ: Simbirsk) จนถึงปี ค.ศ. 1924 เป็นเมืองและศูนย์กลางการบริหารของแคว้นอูลยานอฟสค์ ประเทศรัสเซีย ตั้งอยู่บนแม่น้ำวอลกา มีระยะทาง 705 กิโลเมตร (438 ไมล์) ทางตะวันออกของกรุงมอสโก มีประชากร 613,786 คน (การสำรวจสำมะโนประชากรในปี ค.ศ. 2010); 635,947 คน (สำมะโน ค.ศ. 2002); 625,155 คน (สำมะโน ค.ศ. 1989).
เมืองนี้เป็นบ้านเกิดของวลาดีมีร์ เลนิน (เกิดที่อูลยานอฟ) ซึ่งถูกเปลี่ยนชื่อหลังจากการตายของเขาในปี ค.ศ. 1924; และบ้านเกิดของ อะเลคซันดร์ เคเรนสกี ผู้นำของรัฐบาลชั่วคราวรัสเซียซึ่งเลนินล้มล้างในช่วงการปฏิวัติเดือนตุลาคมปี ค.ศ. 1917 เมืองนี้เป็นบ้านเกิดของนักเขียนที่มีชื่อเสียง เช่น อีวาน กอนชารอฟ, นิโคไล ยาซีคอฟ และนิโคไล คารามซิน และจิตรกรเช่น อาร์ดี พลาสตอฟ และ นิคาส ซาโฟรนอฟ ยูเนสโกได้กำหนดให้อูลยานอฟสค์เป็นเมืองวรรณกรรมตั้งแต่ปี ค.ศ. 2015
อุรังอุตังตาปานูลี

| ลิงอุรังอุตังตาปานูลี |
| --- | --- |

ตัวผู้โตเต็มวัย

ตัวเมียโตเต็มวัย ทั้งคู่อยู่ใกล้ทะเลสาบโตบา
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: อันดับวานร 
อันดับย่อย:: ฮาพลอไรนิ Haplorhini
อันดับฐาน:: Simiiformes 
วงศ์:: ลิงใหญ่ 
สกุล:: Pongo  Nurcahyo, Meijaard, Nowak, Fredriksson & Groves, 2017
สปีชีส์:: Pongo tapanuliensis
ชื่อทวินาม
Pongo tapanuliensis Nurcahyo, Meijaard, Nowak, Fredriksson & Groves, 2017


ตำแหน่งโดยประมาณในเกาะสุมาตรา
อุรังอุตังตาปานูลี (อังกฤษ: Tapanuli orangutan; ชื่อวิทยาศาสตร์: Pongo tapanuliensis) เป็นสายพันธุ์ของอุรังอุตังที่อาศัยอยู่ในอำเภอตาปานูลีใต้ จังหวัดสุมาตราเหนือ ประเทศอินโดนีเซีย และเป็นสายพันธุ์ที่สามของอุรังอุตังบนเกาะสุมาตรา หลังจากที่อุรังอุตังตาปานูลีนั้นได้รับการระบุให้เป็นสายพันธุ์ใหม่ที่แตกต่างจากอุรังอุตังสุมาตราและอุรังอุตังบอร์เนียวเมื่อ พ.ศ. 2560
การค้นพบ

จากรายงานนั้นพบว่ามีการค้นพบสายพันธุ์นี้ตั้งแต่ พ.ศ. 2540 แต่ตอนนั้นยังไม่รับการยอมรับว่าพวกมันแตกต่างจากสายพันธุ์อื่น จนกระทั่งในปี  พ.ศ. 2560  มันได้รับการยอมรับว่าเป็นสายพันธุ์ใหม่หลังจากมีการศึกษาเกี่ยวกับวิวัฒนาการของสายพันธุ์ โดยการศึกษาโครงกระดูกของอุรังอุตังตัวผู้ที่โตเต็มวัยซึ่งถูกชาวบ้านฆ่าตายไปเมื่อปี  พ.ศ. 2556 ทำให้พบว่าลักษณะของฟันและกะโหลกศีรษะของมันนั้นมีลักษณะเฉพาะที่แตกต่างจากอุรังอุตังสายพันธุ์อื่น ๆ ปัจจุบันโครงกระดูกเหล่านั้นได้รับการเก็บรักษาไวในพิพิธภัณฑ์สัตววิทยาในโบโกร์
ชีววิทยา

จากการศึกษาพบว่าอุรังอุตังตาปานูลีนั้นเริ่มวิวัฒนาการแยกออกมาจากอุรังอุตังสุมาตราเมื่อ 3.4 ล้านปีที่แล้วและจากการปะทุของภูเขาไฟโตบาในช่วง 75,000 ปีก่อน นั้นยิ่งทำให้สายพันธุ์นี้แยกตัวออกห่างจากสายพันธุ์อื่นมากขึ้น
ลักษณะ

อุรังอุตังตาปานูลีนั้นมีลักษณะทางกายภาพคล้ายกับอุรังอุตังทั่วไปบนเกาะสุมาตรา แต่จะมีส่วนหัวที่เล็กกว่าและมีขนที่หยิกและเป็นลอนกว่า
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Pongo tapanuliensis
| --- | --- |
การแยกแยะหน่วยอนุกรมวิธาน:  Wikidata: Q42564025  Wikispecies: Pongo tapanuliensis  EoL: 51906311  GBIF: 9311132  iNaturalist: 569674  ITIS: 1063220  IUCN: 120588639  NCBI: 2051901  ZooBank: A02FD225-ACFB-4CBE-A408-325CE2062E83 
ใบหน้าของอุรังอุตังตัวผู้วัยโตเต็มที่สามสายพันธุ์ (จากซ้าย) บอร์เนียว, สุมาตรา, ตาปานูลี
อุลตร้าแมนซีเอิร์ธ

อุลตร้าแมนซีเอิร์ธ (ญี่ปุ่น: ウルトラマンゼアス; โรมาจิ: Urutoraman Zeasu; อังกฤษ: Ultraman Zearth) เป็นภาพยนตร์จากซีรีส์อุลตร้าแมน ถูกฉายทั้ง 2 ภาค ออกฉายเมื่อปี ค.ศ. 1996 และ ค.ศ. 1997
เนื้อเรื่อง

อุลตร้าแมนผู้เดินทางจากดาวอาณาจักรพิคาเนบิวร่า Z 95 มีหน้าที่ทำให้โลกใบนี้สะอาดสวยงาม
ผลงานชุดที่ 1

อุลตร้าแมนซีเอิร์ธ (ญี่ปุ่น: ウルトラマンゼアス; โรมาจิ: Urutoraman Zeasu) ออกฉายเมื่อวันที่ 9 มีนาคม ค.ศ. 1996
ผลงานชุดที่ 2

อุลตร้าแมนซีเอิร์ธ 2 สงครามยอดมนุษย์แห่งแสงและเงา (ญี่ปุ่น: ウルトラマンゼアス２ 超人大戦・光と影; โรมาจิ: Urutoraman Zeasu Tsū Chōjin Taisen Hikari to Kage) ออกฉายเมื่อวันที่ 4 ธันวาคม ค.ศ. 1997
อูฐสองหนอกป่า

| อูฐสองหนอกป่า |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Camelidae
สกุล:: Camelus
สปีชีส์:: C.  ferus
ชื่อทวินาม
Camelus ferus Przewalski, 1878


สถานที่กระจายพันธุ์
อูฐสองหนอกป่า หรือ อูฐแบคเตรียป่า (อังกฤษ: Wild bactrian camel; ชื่อวิทยาศาสตร์: Camelus ferus) เป็นสัตว์เลี้ยงลูกด้วยนมจำพวกสัตว์กีบคู่ขนาดใหญ่ชนิดหนึ่ง มีลักษณะคล้ายคลึงกับอูฐสองหนอก (C. bactrianus) ซึ่งเป็นสัตว์เลี้ยงของมนุษย์
อูฐสองหนอกป่า เป็นอูฐสองหนอกที่เป็นสัตว์ป่า และถือเป็นต้นสายพันธุ์ของอูฐสองหนอกในปัจจุบัน มีสองหนอกเพื่อใช้ในการเก็บไขมันเป็นพลังงานสำรองเป็นอูฐทั่วไป โดยไม่ได้ใช้เก็บน้ำ
ได้ชื่อว่าเป็นสัตว์เลี้ยงลูกด้วยนมขนาดใหญ่ที่ทนทรหดมากที่สุดในโลก และเป็นหนึ่งในสัตว์เลี้ยงลูกด้วยนมที่มีสถานะใกล้สูญพันธุ์มากที่สุดแล้วชนิดหนึ่งของโลก เนื่องจากเป็นสัตว์ที่พบกระจายพันธุ์เฉพาะในทะเลทรายทางตอนเหนือของประเทศจีนและมองโกเลีย เช่น ทะเลทรายโกบี, ทะเลทรายทากลามากัน และบางส่วนในคาซัคสถาน (และพบได้ตลอดฝั่งแม่น้ำในไซบีเรีย โดยมีการอพยพข้ามน้ำ) ซึ่งเป็นสถานที่ ๆ มีอุณหภูมิต่างกันสุดขั้ว โดยในช่วงเวลากลางวันอาจมีอุณหภูมิสูงถึง 40-50 องศาเซลเซียส ในขณะที่ช่วงกลางคืนในฤดูหนาวอาจมีอุณหภูมิถึง -40 หรือ -50 องศาเซลเซียสได้ แต่อูฐสองหนอกป่าสามารถที่จะดำรงชีวิตอยู่ได้ โดยกินเพียง พืชขนาดเล็ก ๆ ตามพื้นดิน และกินน้ำจากแหล่งน้ำที่เป็นน้ำเค็มจนเป็นเกล็ดเกลือกลางทะเลทราย เช่น ทะเลสาบลอปนอร์ได้  มีขนตายาว 2 ชั้นเพื่อป้องกันดวงตาจากฝุ่นทราย กีบเท้ามี 2 กีบแยกกันชัดเจนเวลาเมื่อเดิน เพื่อใช้สำหรับรับน้ำหนักบนพื้นทราย อูฐสองหนอกป่าสามารถนอนหลับในชั้นหิมะหนา ๆ ได้ในฤดูหนาว จัดเป็นอูฐที่ทนทรหดกว่าอูฐหนอกเดียว ที่พบในภูมิภาคอาหรับมาก
อูฐสองหนอกป่า เป็นสัตว์ที่หากินเพียงลำพังตัวเดียวหรือเป็นฝูงเล็ก ๆ เป็นสัตว์ที่หาได้ยากที่สุดชนิดหนึ่งในโลก จนได้ชื่อว่า "อูฐผี" โดยถือว่าหายากกว่าแพนด้ายักษ์ คาดว่ามีเพียงไม่เกิน 2,000 ตัวเท่านั้นในโลก โดยพบในจีนประมาณ 600 ตัว และในมองโกเลียราว 300-350 ตัวเท่านั้น ในฤดูผสมพันธุ์ คือ ฤดูใบไม้ร่วงจะมารวมตัวกันนับร้อยตัว แต่ในฤดูใบไม้ผลิจะแยกย้ายกันอยู่ โดยในพื้นที่หนึ่งตารางกิโลเมตรอาจได้เพียง 5 ตัวเท่านั้น อูฐสองหนอกป่าเป็นสัตว์ที่ขี้อายมาก วิ่งได้เร็ว 50 กิโลเมตรต่อชั่วโมง สามารถมองเห็นสิ่งที่ปรากฏบนเส้นขอบฟ้าได้ไกลถึง 20 กิโลเมตร
จากการศึกษาทางพันธุกรรม พบว่าทั่วทั้งทวีปเอเชีย มีอูฐสองหนอกซึ่งเป็นสายพันธุ์แท้ ๆ ของอูฐสองหนอกป่าเพียง 30 ตัวเท่านั้น โดยผลการศึกษาพบว่าอูฐสองหนอกในปัจจุบันนั้นมีสายพันธุกรรมที่แตกต่างจากอูฐสองหนอกป่า
แหล่งข้อมูลอื่น

เว็บไซต์อนุรักษ์อูฐป่า (อังกฤษ)
ข้อมูลที่เกี่ยวข้องกับ Camelus ferus ที่วิกิสปีชีส์
อุปรากร

สำหรับความหมายอื่น ดูที่ โอเปร่า (แก้ความกำกวม)
โรงอุปรากรซิดนีย์ในประเทศออสเตรเลีย เป็นโรงอุปรากรที่มีชื่อเสียงที่สุดแห่งหนึ่งของโลก
อุปรากร หรือ โอเปร่า (อังกฤษ: opera) เป็นศิลปะการแสดงบนเวทีชนิดหนึ่ง โดยมีลักษณะเป็นแบบละครที่ดำเนินเรื่องโดยใช้ดนตรีเป็นหลักหรือทั้งหมด  อุปรากรถือเป็นส่วนหนึ่งของดนตรีคลาสสิก ตะวันตก  มีความใกล้เคียงกับละครเวทีในเรื่องฉาก การแสดง และเครื่องแต่งกาย  แต่สิ่งสำคัญที่แยกอุปรากรออกจากละครเวทีทั่วไป คือ ความสำคัญของเพลง ดนตรีที่ประกอบการร้อง ซึ่งอาจมีตั้งแต่วงดนตรีขนาดเล็กจนไปถึงวงออร์เคสตราขนาดใหญ่
ประวัติ

อุปรากรกำเนิดขึ้นในช่วงท้ายของศตวรรษที่ 16 ณ ประเทศอิตาลี สามารถสืบค้นต้นกำเนิดได้ถึงสมัยกรีกโบราณ ซึ่งมีการแสดงที่เรียกว่า tragedies ลักษณะเป็นการขับร้องประสานเสียงประกอบบทเจรจา  ในสมัยกลางและเรเนส์ซองส์มีการแสดงที่ใช้การขับร้องดำเนินเรื่อง  เมื่อถึงปลายศตวรรษที่ 16 กลุ่มนักดนตรีอิตาเลียนที่เมืองฟลอเรนซ์ได้ศึกษาประวัติเกี่ยวกับละครร้องย้อนไปถึงยุคกรีกโบราณดังกล่าว  ในที่สุดจึงคิดรูปแบบการประพันธ์ที่เรียกว่า อุปรากร ขึ้น ผู้ประพันธ์เพลงที่ได้พัฒนารูปแบบของอุปรากร คือ เพรี ราวต้นศตวรรษที่ 17 มอนเทเวร์ดีได้ปรับรูปแบบอุปรากรให้สมบูรณ์ขึ้น ทำให้คล้ายกับรูปแบบที่เป็นอยู่ในปัจจุบัน
อุปรากรเป็นการแสดงที่ผู้ขับร้องนำบทพระเอกและนางเอกเป็นสตรีล้วน ตั้งแต่ยุคคลาสสิกเป็นต้นมา ผู้ขับร้องนำทั้งพระเอกและนางเอกใช้ผู้ขับร้องเป็นชายและหญิงแท้จริง ว็อล์ฟกัง อมาเดอุส โมทซาร์ท เป็นผู้หนึ่งที่พัฒนารูปแบบอุปรากรในยุคคลาสสิกให้มีมาตรฐาน โดยไว้หลายเรื่องด้วยกัน  ในยุคโรแมนติกการประพันธ์อุปรากรมีรูปแบบหลากหลาย บางเรื่องมีความยาวมาก สามารถแสดงได้ทั้งวันทั้งคืน
องค์ประกอบของอุปรากร

1. เนื้อเรื่อง เนื้อเรื่องที่นำมาเป็นบทขับร้อง เป็นเรื่องที่มาจากตำนาน เทพนิยายโบราณ และวรรณกรรมต่าง ๆ ที่มีชื่อเสียงมาทำเป็นบทร้อง และที่แต่งขึ้นใหม่โดยเฉพาะ โดยมีคีตกวีเป็นผู้แต่งทำนอง  คีตกวีบางคนก็มีความสามารถแต่งเนื้อเรื่องหรือบทละคร และดนตรีประกอบด้วย
2. ดนตรี ดนตรีในอุปรากรเป็นสิ่งที่ทำให้อุปรากรมีชีวิตจิตใจ มักเริ่มด้วยบทโหมโรง (Overture) และดนตรีประกอบบทขับร้อง ทั้งดำเนินเรื่องและเจรจากันตลอดทั้งเรื่อง ดนตรีเป็นองค์ประกอบสำคัญ จนอุปรากรได้รับการยกย่องให้เป็นผลงานของคีตกวี (Composer) มากกว่าที่จะคิดถึงผู้ประพันธ์เนื้อเรื่อง เช่น เรื่อง Madame Butterfly ของ Giacomo Puccini (1878-1924) จาโกโม ปุชชีนี เป็นคีตกวีที่แต่งดนตรีประกอบ ผู้แต่งละครมาดามบัตเตอร์ฟลาย คือ David Belasco (ได้โครงเรื่องมาจากเรื่องสั้นของ John Luther Long) ผู้แต่งเนื้อเรื่องให้เป็นบทขับร้อง คือ Luigi lllica และ Giuseppe Giacosa ซึ่งเมื่อพูดถึงเรื่องมาดามบัตเตอร์ฟลายแล้ว ก็จะยกย่องให้เป็นงานของปุชชินี  มักไม่มีใครนึกถึงนักประพันธ์บทขับร้อง  หรืออุปรากรเรื่อง การ์เมน ของฌอร์ฌ บีแซ ที่มีพร็อสแปร์ เมรีเม เป็นผู้ประพันธ์เรื่อง และมี Henri Meilhac และ Ludovic Halevy เป็นผู้ร้อยกรองบทขับร้อง แต่คนก็จะพูดกันถึงแต่เพียงว่า อุปรากรเรื่องคาร์เมนของบิเซต์ ดนตรีที่ใช้บรรเลงประกอบเป็นวงออร์เคสตรา
3. ผู้แสดง ผู้แสดงอุปรากรนอกจากจะต้องเป็นนักร้องที่มีเสียงไพเราะ มีพลังเสียงดี แข็งแรง ฝึกฝนเป็นนักร้องอุปรากรโดยเฉพาะแล้ว ยังเป็นนักแสดงผู้มีบทบาทยอดเยี่ยมด้วย  เน้นในเรื่องน้ำเสียง ความสามารถในการขับร้องและบทบาทมากกว่าความสวยงามและรูปร่างของผู้แสดง มักให้นักร้องเสียงสูงทั้งหญิงและชายแสดงเป็นตัวเอกของเรื่อง โดยทั่วไป น้ำเสียงที่ใช้ในการขับร้องแบ่งเป็น 6 ระดับเสียง คือ เป็นน้ำเสียงนักร้องชาย 3 ระดับ และน้ำเสียงนักร้องหญิง 3 ระดับ ดังนี้
1. โซปราโน (Soprano) เป็นระดับเสียงสูงสุดของนักร้องหญิง
2. เมซโซโซปราโน (Mezzo - Soprano) เป็นระดับเสียงกลางของนักร้องหญิง
3. คอนทรัลโต หรือ อัลโต (Contralto or Alto) เป็นเสียงระดับต่ำสุดของนักร้องหญิง
4. เทเนอร์ (Tenor) เป็นเสียงระดับสูงสุดของนักร้องชาย
5. บาริโทน (Baritone) เป็นเสียงระดับกลางของนักร้องชาย
6. เบส (Bass) เป็นเสียงระดับต่ำสุดของนักร้องชาย
ประเภทของอุปรากร

1. อุปรากร (Opera) โดยทั่วไปเป็นที่เข้าใจว่า หมายถึง โอเปร่า​ ซีเรียส (Opera seria) หรือ Serious opera หรือ Grand opera ซึ่งเป็นอุปรากรที่ผู้ชมต้องตั้งใจชมเป็นอย่างมาก เพราะการดำเนินเรื่องใช้บทร้องลักษณะต่าง ๆ และเรซิเททีฟ  ไม่มีการพูดสนทนา จัดว่าเป็นศิลปะดนตรีชั้นสูง  การชมอุปรากรประเภทนี้จึงต้องมีพื้นความรู้และความเข้าใจในองค์ประกอบของอุปรากร โดยเฉพาะด้านดนตรีเพื่อความซาบซึ้งอย่างแท้จริง  เรื่องราวของอุปรากรประเภทนี้มักจะเป็นเรื่องความเก่งกาจของพระเอกหรือตัวนำ หรือเป็นเรื่องโศกนาฏกรรม (Heroic or Tragic drama)
2. อุปรากรชวนหัว (Comic Opera)  คือ อุปรากรที่มีเนื้อเรื่องสนุกสนาน ตลกขบขันล้อเลียน  มักมีบทสนทนาที่ใช้พูดแทรกระหว่างบทเพลงร้อง  อุปรากรประเภทนี้ดูง่ายกว่าประเภทแรก เนื่องจากเนื้อเรื่องสนุกสนาน มีบทสนทนาแทรก ดนตรีและเพลงที่ฟังไม่ยากเกินไป  อุปรากรชวนหัวมีหลายประเภท เช่น Opera–comique (ฝรั่งเศส) Opera buffa (อิตาเลียน) Ballad opera (อังกฤษ) และ Singspiel (เยอรมนี)
3. โอเปเรตตา (Operetta) จัดเป็นอุปรากรขนาดเบา เนื้อเรื่องส่วนใหญ่สะท้อนชีวิตในสังคม  มีการสอดแทรกบทตลกเบาสมองอยู่ด้วย  บางครั้งอาจจะเป็นเรื่องเกี่ยวกับความรักกระจุ๋มกระจิ๋ม คล้ายกับอุปรากรชวนหัว  โดยปกติใช้การพูดแทนการร้องในบทสนทนา
4. คอนทินิวอัส โอเปร่า (Continuous opera) เป็นอุปรากรที่ผู้ประพันธ์ใช้ดนตรีเชื่อมโยงเรื่องราวตลอดตั้งแต่ต้นจนจบ มิใช่เป็นการร้องหรือสนทนาที่เป็นช่วง ๆ  ลักษณะของคอนทินิวอัส โอเปร่านี้วากเนอร์เป็นผู้นำและใช้เสมอในอุปรากรที่เขาเป็นผู้ประพันธ์